Aruna Sankaranarayanan
aruna.evam@gmail.com
Arnaud Bonatti
arnaud.bonatti@gmail.com
Különböző bónuszok lenyeléséért extra pontokat kaphat.
Kelemen Gábor
kelemeng at gnome dot hu 2013, 2014, 2015.
Úr Balázs
ur.balazs at fsf dot hu 2021, 2023.

# Pontok a Kukacokban

A Kukacokban pontokat kaphat a bónuszok elfogyasztásáért. A Kukacokban 5 különböző bónusz van:

Az alma alakú bónusz : Ennek hatására a kukac hossza megnő. Az alma megevésével nyert pontok száma szintről szintre változik, és a szint számának többszöröse. Az 1. szinten az első alma 1 pontot ad, a második alma 2 pontot, a harmadik 3 pontot és így tovább. A 2. szinten az első alma 2 pontot ad, a második alma 4 pontot, a harmadik alma 6 pontot és így tovább. A 26. szinten emiatt az első alma 26 pontot ad, a második 52 pontot és így tovább.

Az almák sorszáma nem függ attól, hogy egy kukac hány almát evett már meg. Ha az 1. szinten az első kukac megeszi az első almát, egy pontot kap; ha a második kukac megeszi a második almát, akkor két pontot kap; egy harmadik játékos dönthet úgy, hogy nem eszik meg egy almát sem, és a tizedik alma elfogyasztásáért egyszerre kap 10 pontot.

A szív alakú bónusz : ez a bónusz egy extra életet ad, és nem növeli a kukac hosszát.

A gyémánt alakú bónusz : ez a bónusz nem növeli a kukac hosszát vagy pontszámát. Ellenben megfordítja minden más kukac mozgását a játékban.

A banán alakú bónusz : ez a bónusz jobban növeli a kukac hosszát, mint az alma alakú bónusz. A bónusz által adott pontok száma a szint számától és a kukac hosszától függ. Minél magasabb a szint száma és minél hosszabb a kukac, annál több pont jár ezen bónusz elfogyasztásáért.

A cseresznye alakú bónusz : ez a bónusz csökkenti a kukac hosszát. A bónusz által adott pontok száma a szint számától és a kukac hosszától függ. Minél magasabb a szint száma és minél hosszabb a kukac, annál több pont jár ezen bónusz elfogyasztásáért.